pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-"วราวุธ"รมว.พม. ห่วงใยพี่น้องชาวใต้ประสบอุทกภัย กำชับ ปลัด พม. เร่งทุกหน่วยงานเข้าช่วยกลุ่มเปราะบางโดยด่วน
วันอังคารที่ 26 ธันวาคม 2566
"วราวุธ"รมว.พม. ห่วงใยพี่น้องชาวใต้ประสบอุทกภัย กําชับ ปลัด พม. เร่งทุกหน่วยงานเข้าช่วยกลุ่มเปราะบางโดยด่วน
"วราวุธ"รมว.พม. ห่วงใยพี่น้องชาวใต้ประสบอุทกภัย กําชับ ปลัด พม. เร่งทุกหน่วยงานเข้าช่วยกลุ่มเปราะบางโดยด่วน
วันที่ 25 ธันวาคม 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีความห่วงใยพี่น้องประชาชน โดยเฉพาะครอบครัวกลุ่มเปราะบางที่มีเด็กเล็ก ผู้สูงอายุ และคนพิการ ที่ประสบความเดือดร้อนจากอุทกภัยในหลายพื้นที่ของภาคใต้ โดยเฉพาะ 3 จังหวัดชายแดน ได้แก่ จังหวัดยะลา ปัตตานี และนราธิวาส ทั้งนี้ จึงได้สั่งการด่วนให้ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เร่งทุกหน่วยงานสังกัดกระทรวง พม. ในพื้นที่ประสบอุทกภัย เข้าช่วยเหลือพี่น้องประชาชน เพื่อบรรเทาความเดือดร้อนโดยเร็วที่สุด ซึ่งเย็นวันนี้ นายอนุกูล ปีดแก้ว ปลัด พม. ได้ประชุมหารือด่วนกับพัฒนาสังคมและความมั่นคงของมนุษย์ 3 จังหวัดชายแดนภาคใต้และพื้นที่ใกล้เคียง
นายวราวุธ กล่าวต่อไปว่า สําหรับจังหวัดยะลา ขณะนี้ เกิดความเสียหายวงกว้างในพื้นที่ 6 อําเภอ ได้แก่ อําเภอเมืองยะลา บันนังสตา ยะหา ธารโต รามัน และกาบัง รวม 20 ตําบล 50 หมู่บ้าน จํานวน 416 ครัวเรือน 1,485 คน โดยมีบ้านเรือนเสียบางส่วน 1 หลัง อพยพ 44 ครัวเรือน 155 คน ถนนเสียหาย 24 สาย และสะพานเสียหาย 1 แห่ง ทั้งนี้ ขอให้หน่วยงานทีม พม.หนึ่งเดียว ในพื้นที่ เฝ้าระวังและติดตามสถานการณ์น้ําท่วมที่เกิดขึ้นอย่างใกล้ชิด พร้อมเตรียมแผนการช่วยเหลือฟื้นฟูพี่น้องประชาชนหลังน้ําลดในระยะยาว โดยเฉพาะเรื่องชีวิตความเป็นอยู่ การประกอบอาชีพ การหารายได้ และการซ่อมแซมปรับปรุงที่อยู่อาศัย อีกทั้งเร่งสํารวจครอบครัวกลุ่มเปราะบางที่มีความเสี่ยงต่อการประสบภัยน้ําท่วม สําหรับการเข้าช่วยเหลือได้อย่างทันท่วงที
หากประชาชนที่ประสบปัญหาความเดือดร้อนต้องการความช่วยเหลือเร่งด่วน สามารถโทรขอความช่วยเหลือได้ที่ ศูนย์เร่งรัดจัดการสวัสดิภาพประชาชน (ศรส.) ผ่าน สายด่วน พม. โทร. 1300 บริการฟรี 24 ชั่วโมง
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #พม
รัฐบาลไทย-ข่าวทำเนียบรัฐบาล-ครม.อนุมัติ ร่างกฎกระทรวงการขออนุญาตและการอนุญาตผลิต นำเข้า หรือส่งออกซึ่งยาเสพติดให้โทษในประเภท 2 หรือวัตถุออกฤทธิ์ในประเภท 2 พ.ศ. ....
วันอังคารที่ 26 ธันวาคม 2566
26/12/2566
ครม.อนุมัติ ร่างกฎกระทรวงการขออนุญาตและการอนุญาตผลิต นําเข้า หรือส่งออกซึ่งยาเสพติดให้โทษในประเภท 2 หรือวัตถุออกฤทธิ์ในประเภท 2 พ.ศ. ....
ครม.อนุมัติ ร่างกฎกระทรวงการขออนุญาตและการอนุญาตผลิต นําเข้า หรือส่งออกซึ่งยาเสพติดให้โทษในประเภท 2 หรือวัตถุออกฤทธิ์ในประเภท 2 พ.ศ. ....
วันที่ 26 ธันวาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติอนุมัติหลักการร่างกฎกระทรวงการขออนุญาตและการอนุญาตผลิต นําเข้า หรือส่งออกซึ่งยาเสพติดให้โทษในประเภท 2 หรือวัตถุออกฤทธิ์ในประเภท 2 พ.ศ. .... ตามที่กระทรวงสาธารณสุข (สธ.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของสํานักงาน ก.พ.ร. และสํานักงานอัยการสูงสุดไปประกอบการพิจารณาด้วย แล้วดําเนินการต่อไปได้ และให้กระทรวงสาธารณสุขรับความเห็นของสํานักงานอัยการสูงสุดไปพิจารณาดําเนินการต่อไปด้วย
นายคารม กล่าวว่า สาระสําคัญของร่างฯ เป็นการกําหนดหลักเกณฑ์ วิธีการ และเงื่อนไขการขออนุญาตและการอนุญาตผลิต นําเข้า หรือส่งออกซึ่งยาเสพติดให้โทษในประเภท 2 เช่น มอร์ฟีน โคคาอีน ฝิ่นยา หรือวัตถุออกฤทธิ์ในประเภท 2 เช่น คีตามีน (ยาในกลุ่มยาสลบ) ซูโดอีเฟดรีน (ยาในกลุ่มยาแก้คัดจมูก) โดยในการขออนุญาตผลิต นําเข้า หรือส่งออกตามร่างกฎกระทรวงได้กําหนดวัตถุประสงค์ในการดําเนินการเพื่อประโยชน์ทางการแพทย์ของประเทศ การศึกษาวิจัยทางการแพทย์หรือวิทยาศาสตร์เพื่อการป้องกันและปราบปรามการกระทําความผิดเกี่ยวกับยาเสพติด และเพื่อการผลิตเพื่อส่งออกหรือส่งออกตามที่รัฐมนตรีว่าการกระทรวงสาธารณสุขประกาศกําหนด ดังนั้น ผู้ขออนุญาตผลิต นําเข้าหรือส่งออกซึ่งยาเสพติดให้โทษในประเภท 2 หรือวัตถุออกฤทธิ์ในประเภท 2 จึงมีทั้งหน่วยงานของรัฐ อาทิ องค์การเภสัชกรรม มหาวิทยาลัย และบริษัทยาเอกชน ซึ่งได้รับอนุญาตผลิตหรือนําเข้าหรือสั่งเข้ามาในราชอาณาจักรซึ่งยาแผนปัจจุบัน ร่างกฎกระทรวงในเรื่องนี้ได้ปรับปรุงเนื้อหาจากกฎหมายปัจจุบัน เช่น ปรับปรุงคุณสมบัติผู้ขอรับอนุญาตโดยแยกตามวัตถุประสงค์ในการขออนุญาต ปรับปรุงการยื่นคําขอทางอิเล็กทรอนิกส์เป็นหลัก ปรับปรุงให้ผู้อนุญาตพิจารณาคําขอให้แล้วเสร็จภายใน 30 วัน (จากเดิม 45 วัน) กรณีไม่อนุญาตให้แจ้งผู้ยื่นคําขอทราบภายใน 15 วัน (จากเดิม 7 วัน) เพื่อให้การขออนุญาตและการอนุญาตผลิต นําเข้า หรือส่งออกซึ่งยาเสพติดให้โทษในประเภท 2 หรือวัตถุออกฤทธิ์ในประเภท 2 สามารถดําเนินการได้อย่างมีประสิทธิภาพอันเป็นประโยชน์ในการควบคุมกํากับดูแลผลิตภัณฑ์ยาเสพติดให้โทษในประเภท 2 หรือวัตถุออกฤทธิ์ในประเภท 2 ให้มีคุณภาพ และป้องกันการนําไปใช้ในทางที่ผิด รวมถึงส่งเสริมการประกอบกิจการของผู้ประกอบการซึ่งคณะกรรมการควบคุมยาเสพติดเห็นชอบด้วยแล้ว และหน่วยงานที่เกี่ยวข้องเห็นชอบในหลักการ
รัฐบาลไทย-ข่าวทำเนียบรัฐบาล-นายกรัฐมนตรี เตือนประชาชนภาคใต้ ติดตามการแจ้งเตือนสภาพอากาศอย่างใกล้ชิด สั่งการเจ้าหน้าเร่งให้ความช่วยเหลือ กำชับ จนท.ดูแลนักท่องเที่ยวที่จะลงเรือ เตรียมอุปกรณ์ช่วยเหลือให้พร้อม
วันอังคารที่ 26 ธันวาคม 2566
26/12/2566
นายกรัฐมนตรี เตือนประชาชนภาคใต้ ติดตามการแจ้งเตือนสภาพอากาศอย่างใกล้ชิด สั่งการเจ้าหน้าเร่งให้ความช่วยเหลือ กําชับ จนท.ดูแลนักท่องเที่ยวที่จะลงเรือ เตรียมอุปกรณ์ช่วยเหลือให้พร้อม
นายกรัฐมนตรี เตือนประชาชนภาคใต้ ติดตามการแจ้งเตือนสภาพอากาศอย่างใกล้ชิด สั่งการเจ้าหน้าเร่งให้ความช่วยเหลือ กําชับ จนท.ดูแลนักท่องเที่ยวที่จะลงเรือ เตรียมอุปกรณ์ช่วยเหลือให้พร้อม
วันนี้ (26 ธันวาคม 2566) เวลา 12.00 น. ณ บริเวณห้องโถง ชั้น 1 ตึกบัญชาก
วันนี้ (26 ธันวาคม 2566) เวลา 12.00 น. ณ บริเวณห้องโถง ชั้น 1 ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า ขณะนี้สภาพอากาศแปรปรวน ได้ให้กรมอุตุนิยมวิทยาแจ้งเตือนประชาชน โดยเฉพาะพื้นที่ภาคใต้ขอให้ติดตามสถานะการแจ้งเตือนอย่างใกล้ชิด ขณะเดียวกัน ได้สั่งการว่า แม้สภาพอากาศจะกลับคืนสู่ภาวะปกติ แต่ยังอยู่ในฤดูท่องเที่ยว ได้กําชับให้ดูแล นักท่องเที่ยวที่จะลงเรืออย่างใกล้ชิด รวมทั้งอุปกรณ์ช่วยเหลือต้องพร้อม เพราะเป็นอุปกรณ์พื้นฐาน ดังนั้นอย่าประมาท โดยตนเองจะลงพื้นที่อําเภอจะแนะ จังหวัดนราธิวาส พร้อมติดตามสถานการณ์น้ําท่วม 3-4 จังหวัดในจังหวัดชายแดนภาคใต้ ซึ่งมีหลายหมื่นครอบครัวที่เดือดร้อนจากภาวะน้ําท่วมฉับพลัน เนื่องจากร่องความกดอากาศต่ําที่พัดผ่านเข้ามาแม้สถานการณ์จะคลี่คลายไปแล้ว และน้ําสามารถระบายลงทะเลได้แต่ยังมีความเสียหายอยู่ ตนเองจะลงพื้นที่ไปพบปะประชาชนและให้กําลังใจเจ้าหน้าที่ที่ให้การช่วยเหลือประชาชน
รัฐบาลไทย-ข่าวทำเนียบรัฐบาล-“นายกฯ เศรษฐา” มอบ “หมอชลน่าน-พ.ต.อ.ทวี” เดินเครื่องเผาทำลายยาเสพติดล็อตใหญ่ 340 ตัน Set Zero ยาเสพติดของกลางตามนโยบายรัฐบาล
วันอังคารที่ 26 ธันวาคม 2566
“นายกฯ เศรษฐา” มอบ “หมอชลน่าน-พ.ต.อ.ทวี” เดินเครื่องเผาทําลายยาเสพติดล็อตใหญ่ 340 ตัน Set Zero ยาเสพติดของกลางตามนโยบายรัฐบาล
นายกรัฐมนตรี มอบนายแพทย์ชลน่าน และพันตํารวจเอกทวี เผาทําลายยาเสพติดของกลางครั้งที่ 57 รวมกว่า 340 ตัน เพื่อ Set Zero ยาเสพติดของกลางทั้งหมด ในจํานวนนี้เป็นยาบ้าถึง 156 ตัน ตั้งเป้าเผาทําลายให้แล้วเสร็จภายใน ม.ค.นี้ จากนั้นวางแผนเผาทําลายทุก 2 เดือน
นายกรัฐมนตรี มอบนายแพทย์ชลน่าน และพันตํารวจเอกทวี เผาทําลายยาเสพติดของกลางครั้งที่ 57รวมกว่า 340 ตัน เพื่อ Set Zero ยาเสพติดของกลางทั้งหมด ในจํานวนนี้เป็นยาบ้าถึง 156 ตัน ตั้งเป้าเผาทําลายให้แล้วเสร็จภายใน ม.ค.นี้ จากนั้นวางแผนเผาทําลายทุก 2 เดือน สร้างความมั่นใจการปราบปรามยาเสพติดของรัฐบาล พร้อมเดินหน้าบําบัดรักษาฟื้นฟูตามหลักการ “เปลี่ยนผู้เสพเป็นผู้ป่วย คืนลูกสู่อ้อมกอดพ่อแม่”
วันนี้ (26 ธันวาคม 2566) ที่นิคมอุตสาหกรรมบางปู จังหวัดสมุทรปราการ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มอบนโยบายปราบปรามยาเสพติดให้กับเจ้าหน้าที่ผู้เกี่ยวข้องผ่านระบบประชุมทางไกล และมอบหมายให้ นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข และ พันตํารวจเอกทวี สอดส่อง รัฐมนตรีว่าการกระทรวงยุติธรรม ดําเนินพิธีเผาทําลายยาเสพติดของกลางครั้งที่ 57
โดยมีการสุ่มตัวอย่างยาเสพติดของกลาง ก่อนเดินเครื่องเผาทําลายยาเสพติดตามลําดับ
โดยนายแพทย์ชลน่าน ให้สัมภาษณ์ว่า กระทรวงสาธารณสุขและหน่วยงานภาคีเครือข่าย ได้ประสานความร่วมมือในการเผาทําลายยาเสพติดของกลางล็อตใหญ่ เพื่อ Set Zero ยาเสพติดของกลางทั้งหมด ตามนโยบายของรัฐบาล และนายเศรษฐา ทวีสิน นายกรัฐมนตรี ที่กําหนดเป็นวาระแห่งชาติ เพื่อลดและแก้ไขปัญหายาเสพติดให้ได้อย่างเป็นรูปธรรมภายใน 1 ปี โดยครั้งนี้มีการขนย้ายยาเสพติดของกลางจากกระทรวงสาธารณสุข จังหวัดนนทบุรีไปยังบริษัท อัคคีปราการ จํากัด (มหาชน) นิคมอุตสาหกรรมบางปู จังหวัดสมุทรปราการ เมื่อวันที่ 25 ธันวาคม ที่ผ่านมา ภายใต้การดําเนินการอย่างเข้มงวดของคณะทํางานทําลายยาเสพติดของกลาง ด้านขนย้าย และด้านรักษาความปลอดภัยและทําลาย ซึ่งจะมีการเผาทําลายอย่างต่อเนื่องเพื่อให้แล้วเสร็จภายในเดือนมกราคม 2567
นายแพทย์ชลน่านกล่าวต่อว่า การเผาทําลายยาเสพติดของกลาง เป็นส่วนของการปราบปรามที่จะทําให้ประชาชนมั่นใจว่ารัฐบาลเอาจริงเอาจังตามที่นายกรัฐมนตรีแถลงนโยบายต่อรัฐสภา หลังจากนี้ได้วางแผนที่จะเผาทําลายยาเสพติดในคลังทุก 2 เดือน ซึ่งตาม พ.ร.บ.ประมวลให้ใช้กฎหมายยาเสพติด พ.ศ. 2564 กําหนดไว้ว่าเมื่อจับได้และพิสูจน์ว่าเป็นสารเสพติด ถือเป็นของกลางที่จะถูกทําลายได้เลย ไม่ต้องรอพิสูจน์คดีให้จบก่อน
ส่วนเรื่องของการบําบัดรักษาและฟื้นฟูผู้ติดยาเสพติด กระทรวงสาธารณสุขยังเดินหน้าอย่างต่อเนื่อง ตามนโยบาย Quick Win ด้านยาเสพติดและจิตเวช โดยการตั้งมินิธัญญารักษ์เพื่อบําบัดรักษาให้ครบทุกจังหวัด ตามหลักการ “เปลี่ยนผู้เสพเป็นผู้ป่วย คืนลูกสู่อ้อมกอดพ่อแม่”
สําหรับการเผาทําลายยาเสพติดของกลางครั้งที่ 57 มีน้ําหนักมากถึง 340 ตัน จาก 836,081 คดี โดยเมทแอมเฟตามีน (ยาบ้า) มีน้ําหนักมากสุดกว่า 156,399 กิโลกรัม รองลงมา ได้แก่ เมทแอมเฟตามีน (ยาไอซ์) เฮโรอีน เอ็มดีเอ็มเอ โคคาอีน ไดเมทิลแอมเฟตามีน และยาเสพติดอื่นๆ
********************************************* 26 ธันวาคม 2566
รัฐบาลไทย-ข่าวทำเนียบรัฐบาล-​ครม.อนุมัติร่างกฎกระทรวงการขออนุญาตและการอนุญาตผลิต นำเข้า ส่งออก จำหน่าย หรือมีไว้ในครอบครองซึ่งยาเสพติดให้โทษในประเภท 4 พ.ศ. ....
วันอังคารที่ 26 ธันวาคม 2566
26/12/2566
​ครม.อนุมัติร่างกฎกระทรวงการขออนุญาตและการอนุญาตผลิต นําเข้า ส่งออก จําหน่าย หรือมีไว้ในครอบครองซึ่งยาเสพติดให้โทษในประเภท 4 พ.ศ. ....
​ครม.อนุมัติร่างกฎกระทรวงการขออนุญาตและการอนุญาตผลิต นําเข้า ส่งออก จําหน่าย หรือมีไว้ในครอบครองซึ่งยาเสพติดให้โทษในประเภท 4 พ.ศ. ....
วันที่ 26 ธันวาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติอนุมัติดังนี้
1. อนุมัติหลักการร่างกฎกระทรวงการขออนุญาตและการอนุญาตผลิต นําเข้า ส่งออก จําหน่าย หรือมีไว้ในครอบครองซึ่งยาเสพติดให้โทษในประเภท 4 พ.ศ. .... ตามที่กระทรวงสาธารณสุข (สธ.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของสํานักงาน ก.พ.ร. และ สํานักงานอัยการสูงสุดไปประกอบการพิจารณาด้วย แล้วดําเนินการต่อไปได้ 2. ให้กระทรวงสาธารณสุขรับความเห็นของสํานักงานอัยการสูงสุดไปพิจารณาดําเนินการต่อไปด้วย
นายคารม กล่าวว่า สาระสําคัญของร่างฯ เป็นการกําหนดหลักเกณฑ์ วิธีการ และเงื่อนไขการขออนุญาต นําเข้า ส่งออก จําหน่าย หรือมีไว้ในครอบครองซึ่งยาเสพติดให้โทษในประเภท 4 เช่น อาเซติค แอนไฮไดรด์ ยาเสพติดให้โทษในประเภท 4 เป็นสารเคมีที่ใช้ในการผลิตยาเสพติดให้โทษในประเภท 1 (ยาเสพติดให้โทษชนิดร้ายแรง เช่น เฮโรอีน) หรือประเภท 2 (ยาเสพติดให้โทษทั่วไป เช่น มอร์ฟิน โคเคอีน) โดยกําหนดวัตถุประสงค์และผู้มีอํานาจในการอนุญาตไว้แต่ละกรณี ได้แก่ (1) กําหนดให้รัฐมนตรีว่าการกระทรวงสาธารณสุขมีอํานาจออกใบอนุญาตนําเข้า ส่งออกหรือมีไว้ในครอบครอง กรณีผู้ขออนุญาตมีวัตถุประสงค์เพื่อประโยชน์ของทางราชการเพื่อการป้องกันและปราบปรามการกระทําผิดเกี่ยวกับยาเสพติด และเพื่อความร่วมมือระหว่างประเทศ (2) กําหนดให้รัฐมนตรีว่าการกระทรวงสาธารณสุข โดยการเสนอแนะของคณะกรรมการควบคุมยาเสพติดมีอํานาจออกใบอนุญาตผลิต นําเข้า ส่งออก จําหน่าย หรือมีไว้ในครอบครอง กรณีผู้ขออนุญาตมีวัตถุประสงค์เพื่อการศึกษาวิจัย และเพื่อประโยชน์ทางการแพทย์ วิทยาศาสตร์ หรืออุตสาหกรรม และ (3) กําหนดให้เลขาธิการคณะกรรมการอาหารและยามีอํานาจออกใบอนุญาตนําเข้า ส่งออก หรือมีไว้ในครอบครอง กรณีผู้ขออนุญาตมีวัตถุประสงค์ที่นําไปใช้เป็นสารมาตรฐานในการตรวจวิเคราะห์ในปริมาณเล็กน้อย ดังนั้น ผู้ขออนุญาตตามร่างกฎกระทรวงนี้ในการผลิต นําเข้า ส่งออก จําหน่าย หรือมีไว้ในครอบครองซึ่งยาเสพติดในประเภท 4 จึงมีทั้งหน่วยงานของรัฐ สภากาชาดไทย เอกชนที่เป็นนิติบุคคลและไม่ใช่นิติบุคคล ร่างกฎกระทรวงในเรื่องนี้ได้ปรับปรุงเนื้อหาจากกฎหมายปัจจุบัน เช่น ปรับปรุงอํานาจในการออกใบอนุญาต และคุณสมบัติผู้ขอรับอนุญาตโดยแยกตามวัตถุประสงค์ในการขออนุญาต ปรับปรุงการยื่นคําขอทางอิเล็กทรอนิกส์เป็นหลัก กําหนดเพิ่มเติมระยะเวลาให้ผู้อนุญาตพิจารณาคําขอให้แล้วเสร็จตามวัตถุประสงค์ กําหนดเพิ่มเติมหน้าที่ผู้รับอนุญาตจําหน่ายต้องจัดให้มีการทํารายงานการจําหน่ายตามที่ได้รับอนุญาตต่อเลขาธิการคณะกรรมการอาหารและยาภายใน 30 วันหลังจากที่ได้ดําเนินการแล้วเสร็จ เพื่อให้การขออนุญาตและการอนุญาตเกี่ยวกับการผลิต นําเข้า ส่งออก จําหน่าย และมีไว้ในครอบครอง ซึ่งยาเสพติดให้โทษในประเภท 4 สามารถดําเนินการได้อย่างมีประสิทธิภาพอันเป็นประโยชน์ในการควบคุมกํากับดูแลผลิตภัณฑ์ยาเสพติดให้โทษในประเภท 4 ให้มีคุณภาพและป้องกันการนําไปใช้ในทางที่ผิด รวมถึงส่งเสริมการประกอบกิจการของผู้ประกอบการ ซึ่งคณะกรรมการควบคุมยาเสพติดเห็นชอบด้วยแล้ว และหน่วยงานที่เกี่ยวข้องเห็นชอบในหลักการ
รัฐบาลไทย-ข่าวทำเนียบรัฐบาล-ธอส. มอบของขวัญปีใหม่ 2567 สำหรับลูกค้าผ่อนดี 48 เดือน รับเงินคืน 1,000 บาท
วันอังคารที่ 26 ธันวาคม 2566
26/12/2566
ธอส. มอบของขวัญปีใหม่ 2567 สําหรับลูกค้าผ่อนดี 48 เดือน รับเงินคืน 1,000 บาท
ธอส. มอบ 1,000 บาท เป็นของขวัญปีใหม่ 2567 สําหรับลูกค้ารายย่อย และลูกค้าสวัสดิการ สถานะบัญชีปกติ วงเงินกู้ไม่เกิน 2 ล้านบาท มีวินัยการผ่อนชําระเงินงวดสินเชื่อบ้านย้อนหลังรวม 48Application:GHB ALL GEN -- เดือนสม่ําเสมอ นับถึงงวดเดือนพฤศจิกายน 2566 และชําร
ธนาคารอาคารสงเคราะห์ (ธอส.) มอบ 1,000 บาท เป็นของขวัญปีใหม่ 2567 สําหรับลูกค้ารายย่อยและลูกค้าสวัสดิการ สถานะบัญชีปกติ วงเงินกู้ไม่เกิน 2 ล้านบาท มีวินัยการผ่อนชําระเงินงวดสินเชื่อบ้านย้อนหลังรวม 48 เดือนสม่ําเสมอ นับถึงงวดเดือนพฤศจิกายน 2566 และชําระเงินงวดผ่าน Application : GHB ALL GEN ติดต่อกันไม่น้อยกว่า 2 เดือน (ในงวดเดือนพฤศจิกายน - ธันวาคม 2566 หรือ งวดเดือนธันวาคม 2566 - มกราคม 2567)
นายกฤษณ์ เสสะเวช กรรมการธนาคาร และรักษาการกรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส. ในฐานะสถาบันการเงินของรัฐ ที่มีพันธกิจ โดยตลอด 70 ปีที่ผ่านมา ได้ทําให้คนไทยได้มีที่อยู่อาศัยเป็นของตนเองมาแล้วมากกว่า 4.4 ล้านครอบครัว ขณะเดียวกันยังพร้อม“ทําให้คนไทยมีบ้าน” สนับสนุนนโยบายรัฐบาลในการช่วยกระตุ้นเศรษฐกิจ เพิ่มกําลังซื้อให้กับประชาชนผ่านการจับจ่ายใช้สอยในช่วงเทศกาลปีใหม่ 2567 รวมถึงร่วมสร้างวินัยทางการเงินผ่านการผ่อนชําระเงินงวดสินเชื่อบ้าน และส่งมอบความสุขให้กับลูกค้า จึงได้จัดทํา “256”โครงการของขวัญปีใหม่ 7เพื่อส่งเสริมวินัยทางการเงินสําหรับลูกค้า ธอส. สําหรับลูกค้ารายย่อยและลูกค้าสวัสดิการ ที่มีสถานะบัญชีปกติ มีวงเงินกู้ทุกบัญชีภายใต้หลักประกันเดียวกันไม่เกิน 2 ล้านบาท มีวินัยในการผ่อนชําระย้อนหลังรวม 48 เดือน นับถึงงวดเดือนพฤศจิกายน 2566 สม่ําเสมอและไม่น้อยกว่าเงินงวดที่ธนาคารกําหนดทุกเดือน ให้ได้รับเงินคืนจํานวน 1,000 บาท
ทั้งนี้ ผู้ที่ได้รับสิทธิ์ของขวัญปีใหม่ 2567 จะต้องดาวน์โหลด Application : GHB ALL GEN พร้อมผูกบัญชีเงินฝาก ออมทรัพย์ ธอส. และชําระเงินงวดผ่าน Application : GHB ALL GEN ติดต่อกันไม่น้อยกว่า 2 เดือน (ในงวดเดือนพฤศจิกายน - ธันวาคม 2566 หรือ งวดเดือนธันวาคม 2566 - มกราคม 2567) และรับบริการเอกสารอิเล็กทรอนิกส์ เพื่อรับโอนเงินของขวัญปีใหม่จากธนาคารตั้งแต่เดือนธันวาคม 2566 – กุมภาพันธ์ 2567 สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร.0-2645-9000 หรือ Facebook Fanpage ธนาคารอาคารสงเคราะห์ Mobile Applicationและติดตามข่าวสารของธนาคารได้ที่ : GHB ALLGEN และ www.ghbank.co.th
รัฐบาลไทย-ข่าวทำเนียบรัฐบาล-​ครม.เห็นชอบร่างพระราชบัญญัติงบประมาณรายจ่ายประจำปีงบประมาณ พ.ศ. 2567 เสนอให้สภาผู้แทนราษฎรพิจารณาต่อไป
วันอังคารที่ 26 ธันวาคม 2566
26/12/2566
​ครม.เห็นชอบร่างพระราชบัญญัติงบประมาณรายจ่ายประจําปีงบประมาณ พ.ศ. 2567 เสนอให้สภาผู้แทนราษฎรพิจารณาต่อไป
​ครม.เห็นชอบร่างพระราชบัญญัติงบประมาณรายจ่ายประจําปีงบประมาณ พ.ศ. 2567 เสนอให้สภาผู้แทนราษฎรพิจารณาต่อไป
วันที่ 26 ธันวาคม 2566 นางรัดเกล้า อินทวงค์ สุวรรณคีรี รองโฆษกประจําสํานักนายกรัฐมนตรี เปิดเผยว่า คณะรัฐมนตรีเห็นชอบร่างพระราชบัญญัติงบประมาณรายจ่ายประจําปีงบประมาณ พ.ศ. 2567 ตามที่สํานักงบประมาณ (สงป.) เสนอ และให้เสนอสภาผู้แทนราษฏรพิจารณาร่างพระราชบัญญัติฯ วาระที่ 1 ในวันที่ 3 – 4 มกราคม 2567 ต่อไป
นางรัดเกล้า กล่าวว่า ร่างพระราชบัญญัติงบประมาณรายจ่ายประจําปีงบประมาณ พ.ศ. 2567 กําหนดให้ตั้งงบประมาณรายจ่ายประจําปีงบประมาณ พ.ศ. 2567 เป็นจํานวนไม่เกิน 3,480,000 ล้านบาท โดยจําแนกตามประเภทต่าง ๆ ได้ดังนี้
1.จําแนกตามกลุ่มงบประมาณ ดังนี้ 1) รายจ่ายงบกลาง จํานวน 606,765.0 ล้านบาท 2) รายจ่ายของหน่วยรับงบประมาณ 1,150,114.0 ล้านบาท 3) รายจ่ายบูรณาการ 214,601.7 ล้านบาท 4) รายจ่ายบุคลากร 786,957.6 5) รายจ่ายสําหรับทุนหมุนเวียน 257,790.5 6) รายจ่ายเพื่อการชําระหนี้ภาครัฐ 346,380.1 และ 7) รายจ่ายเพื่อชดใช้เงินคงคลัง 118,361.1
2.จําแนกตามยุทธศาสตร์การจัดสรรงบประมาณรายจ่ายประจําปีงบประมาณ พ.ศ. 2567 ประกอบด้วย 6 ยุทธศาสตร์ และรายการค่าดําเนินการภาครัฐสรุปได้ ดังนี้ 1) ด้านความมั่นคง 390,149.3 ล้านบาท 2) ด้านการสร้างความสามารถในการแข่งขัน 393,517.9 ล้านบาท 3) ด้านการพัฒนาและเสริมสร้างศักยภาพทรัพยากรมนุษย์ 516,954.2 ล้านบาท 4) ด้านการสร้างโอกาสและความเสมอภาคทางสังคม 834,240.6 ล้านบาท 5) ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม 131,292.3 ล้านบาท และ 6) ด้านการปรับสมดุลและพัฒนาระบบการบริหารจัดการภาครัฐ 604,804.5 ล้านบาท
โดยมีรายการค่าดําเนินการภาครัฐ จํานวน 564,041.20 ล้านบาท เพื่อสํารองไว้เป็นค่าใช้จ่ายในการรองรับเหตุการณ์ที่อาจเกิดขึ้นโดยมิได้คาดหมายสําหรับกรณีฉุกเฉินหรือจําเป็นการชําระหนี้ภาครัฐ และเพื่อชดใช้เงินคงคลัง
“ร่างพระราชบัญญัติงบประมาณรายจ่ายฯ ครม.รับทราบผลการรับฟังความคิดเห็น และให้ความเห็นชอบข้อเสนอร่างพระราชบัญญัติงบประมาณรายจ่ายฯ โดยให้ สงป.ดําเนินการพิมพ์ร่างพระราชบัญญัติงบประมาณรายจ่ายฯ และเอกสารประกอบงบประมาณเรียบร้อยแล้ว พร้อมทั้ง ได้ผลิตเอกสารงบประมาณฉบับประชาชน โดยใช้ infographic เพื่อทําให้ประชาชนเข้าใจในเนื้อหาได้ง่ายขึ้น ซึ่งแบ่งเนื้อหาออกเป็น 3 ส่วนหลัก คือ งบประมาณตามช่วงวัย ตามความสอดคล้องกับนโยบายรัฐบาล และตามยุทธศาสตร์ชาติ เรื่องงบประมาณประเทศเป็นเรื่องของประชาชนทุกคน ประชาชนจะต้องรู้ว่าได้อะไรบ้างจากงบประมาณปี 2567 ขอชวนเชิญให้สแกนคิวอาร์โค้ดได้จากเฟสบุ๊คของสํานักโฆษก​ https://www.facebook.com/ThaigovSpokesman” นางรัดเกล้า ย้ํา
รัฐบาลไทย-ข่าวทำเนียบรัฐบาล-​ครม.เห็นชอบ ขยายระยะเวลาการลดอัตราอากร หรือยกเว้นอากรสำหรับรถยนต์ไฟฟ้าแบบแบตเตอรี่สำเร็จรูป ฯ และเห็นชอบขยายระยะเวลาการใช้บังคับอัตราภาษีสรรพสามิตสำหรับสินค้ารถยนต์
วันอังคารที่ 26 ธันวาคม 2566
26/12/2566
​ครม.เห็นชอบ ขยายระยะเวลาการลดอัตราอากร หรือยกเว้นอากรสําหรับรถยนต์ไฟฟ้าแบบแบตเตอรี่สําเร็จรูป ฯ และเห็นชอบขยายระยะเวลาการใช้บังคับอัตราภาษีสรรพสามิตสําหรับสินค้ารถยนต์
​ครม.เห็นชอบ ขยายระยะเวลาการลดอัตราอากร หรือยกเว้นอากรสําหรับรถยนต์ไฟฟ้าแบบแบตเตอรี่สําเร็จรูป ฯ และเห็นชอบขยายระยะเวลาการใช้บังคับอัตราภาษีสรรพสามิตสําหรับสินค้ารถยนต์หรือรถยนต์โดยสารที่มีที่นั่งไม่เกิน 10 คน
วันที่ 26 ธันวาคม 2566 นางรัดเกล้า อินทวงค์ สุวรรณคีรี รองโฆษกประจําสํานักนายกรัฐมนตรี เปิดเผยว่า คณะรัฐมนตรีเห็นชอบร่างกฎกระทรวง ตามที่กระทรวงการคลังเสนอ จํานวน 2 ร่าง ดังนี้
1.เห็นชอบร่างประกาศกระทรวงการคลัง เรื่อง การลดอัตราอากรและยกเว้นอากรศุลกากรสําหรับรถยนต์ไฟฟ้าแบบแบตเตอรี่สําเร็จรูปที่นําเข้ามาทั้งคัน (ฉบับที่ ..) โดยขยายระยะเวลาการลดอัตราอากรหรือยกเว้นอากรสําหรับรถยนต์ไฟฟ้าแบบแบตเตอรี่สําเร็จรูป เฉพาะรถยนต์ไฟฟ้าแบบแบตเตอรี่สําเร็จที่มีราคาขายปลีกแนะนําไม่เกิน 2 ล้านบาท ที่นําเข้าตั้งแต่วันที่ 1 มกราคม 2567 ถึงวันที่ 31 ธันวาคม 2568 ลงไม่เกินร้อยละ 40 ทั้งนี้ ผู้นําเข้ารถยนต์ไฟฟ้าดังกล่าวต้องแสดงหนังสือรับรองการแสดงการได้รับสิทธิจากกรมสรรพสามิต กรณีที่ผู้นําเข้าไม่ปฏิบัติตามหลักเกณฑ์หรือเงื่อนไขที่กรมสรรพสามิตกําหนด และกรมสรรพสามิตได้แจ้งยกเลิกหรือเพิกถอนการได้รับสิทธิสําหรับของนั้นกับกรมศุลกากรแล้ว ให้ถือว่าของนั้นไม่ได้รับสิทธิลดอัตราอากรหรือยกเว้นอากรตามประกาศฉบับนี้ตั้งแต่วันนําของเข้า โดยผู้นําของเข้ามีหน้าที่ต้องแจ้งขอชําระและต้องชําระค่าภาษีอากรตามกฎหมายว่าด้วยศุลกากรและกฎหมายอื่นที่เกี่ยวข้องภายใน 30 วัน นับแต่วันที่ถูกเพิกถอนสิทธิ แต่ไม่ถูกตัดสิทธิพิเศษทางอากรศุลกากรในการลดอัตราอากรหรือยกเว้นอากรตามความตกลงการค้าเสรีที่ได้ยานไว้ในขณะนําของเข้า
2. เห็นชอบร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. ... (สินค้ารถยนต์นั่งหรือรถยนต์โดยสารที่มีที่นั่งไม่เกิน 10 คน แบบประหยัดพลังงานมาตรฐานสากล รุ่นที่ 1) โดยขยายระยะเวลาการใช้บังคับอัตราภาษีสรรพสามิตสําหรับสินค้ารถยนต์หรือรถยนต์โดยสารที่มีที่นั่งไม่เกิน 10 คน (ประเภทที่ 06.01 และ 06.02 แบบประหยัดพลังงานมาตรฐานสากล รุ่นที่ 1 (ECO Car phase 1) ในอัตราร้อยละ 14 ออกไปอีก 2 ปี ตั้งแต่วันที่ 1 มกราคม 2567 ถึงวันที่ 3 ธันวาคม 2568 ทั้งนี้ ให้ใช้บังคับตั้งแต่วันที่ 1 มกราคม 2567 เป็นต้นไป
"ทั้ง​ 2 วาระที่​ ก.การคลังนําเสนอในวันนี้​ สืบเนื่องมาจาก​ คณะรัฐมนตรี ได้มีมติอนุมัติมาตรการสนับสนุนการใช้ยานยนต์ไฟฟ้า ระยะที่ 2 หรือ EV 3.5 ในช่วงเวลา 4 ปี (พ.ศ. 2567 – 2570) ในการประชุมครั้งก่อนหน้า​ (19​ ธันวาคม​ 2566) ซึ่งสะท้อนให้เห็นถึงความคืบหน้าของการส่งเสริมให้อุตสาหกรรมยานยนต์ไฟฟ้าขยายตัวอย่างต่อเนื่อง และผลักดันไทยก้าวสู่การเป็นฐานผลิตชั้นนําของอุตสาหกรรมยานยนต์ไฟฟ้าในภูมิภาค" รองรัดเกล้าฯ​ กล่าว
รัฐบาลไทย-ข่าวทำเนียบรัฐบาล-กทพ. มอบของขวัญปีใหม่ประชาชนตามนโยบายของรัฐบาล และกระทรวงคมนาคม ยกเว้นค่าผ่านทางพิเศษ และขยายเวลาการให้ส่วนลดค่าผ่านทางพิเศษที่ด่านฯ อาจณรงค์ 1 ต่อไปอีก 1 ปี
วันอังคารที่ 26 ธันวาคม 2566
กทพ. มอบของขวัญปีใหม่ประชาชนตามนโยบายของรัฐบาล และกระทรวงคมนาคม ยกเว้นค่าผ่านทางพิเศษ และขยายเวลาการให้ส่วนลดค่าผ่านทางพิเศษที่ด่านฯ อาจณรงค์ 1 ต่อไปอีก 1 ปี
...
การทางพิเศษแห่งประเทศไทย (กทพ.) กระทรวงคมนาคม มอบของขวัญปีใหม่ประชาชน ตามนโยบายของรัฐบาล และกระทรวงคมนาคม โดยการยกเว้นค่าผ่านทางพิเศษ ของทางพิเศษบูรพาวิถี (ทางพิเศษสายบางนา - ชลบุรี) และทางพิเศษกาญจนาภิเษก (บางพลี - สุขสวัสดิ์) ตั้งแต่วันพฤหัสบดีที่ 28 ธันวาคม 2566 เวลา 00.01 น. จนถึงวันพุธที่ 3 มกราคม 2567 เวลา 24.00 น. รวม 7 วัน และร่วมกับ บริษัท ทางด่วนและรถไฟฟ้ากรุงเทพ จํากัด (มหาชน) และบริษัท ทางด่วนกรุงเทพเหนือ จํากัด ยกเว้นค่าผ่านทางพิเศษของทางพิเศษเฉลิมมหานคร (ทางด่วนขั้นที่ 1) ทางพิเศษศรีรัช (ทางด่วนขั้นที่ 2) และทางพิเศษอุดรรัถยา (ทางด่วนบางปะอิน - ปากเกร็ด) ตั้งแต่วันอาทิตย์ที่ 31 ธันวาคม 2566 เวลา 00.01 น. จนถึงวันจันทร์ที่ 1 มกราคม 2567 เวลา 24.00 น. รวม 2 วัน พร้อมทั้งขยายเวลาการให้ส่วนลดค่าผ่านทางพิเศษ ที่ด่านเก็บค่าผ่านทางพิเศษอาจณรงค์ 1 (บางนา) โดยให้ส่วนลด 25 บาท ต่อเที่ยว สําหรับรถทุกประเภท ต่อไปอีก 1 ปี จนถึงวันที่ 31 ธันวาคม 2567
ทั้งนี้ กทพ. ขอความร่วมมือผู้ใช้ทางพิเศษ โปรดชะลอความเร็วเมื่อผ่านด่านฯ ที่ยกเว้นค่าผ่านทาง สําหรับทางพิเศษฉลองรัชไม่ได้ยกเว้นค่าผ่านทางในช่วงเวลาดังกล่าว
รัฐบาลไทย-ข่าวทำเนียบรัฐบาล-นายกรัฐมนตรี อวยพรปีใหม่ขอให้ช่วงวันหยุดพักผ่อน เดินทางกลับต่างจังหวัดอย่างปลอดภัย ขอให้ระมัดระวัง ขับขี่ปลอดภัย เมาไม่ขับ
วันอังคารที่ 26 ธันวาคม 2566
26/12/2566
นายกรัฐมนตรี อวยพรปีใหม่ขอให้ช่วงวันหยุดพักผ่อน เดินทางกลับต่างจังหวัดอย่างปลอดภัย ขอให้ระมัดระวัง ขับขี่ปลอดภัย เมาไม่ขับ
นายกรัฐมนตรี อวยพรปีใหม่ขอให้ช่วงวันหยุดพักผ่อน เดินทางกลับต่างจังหวัดอย่างปลอดภัย ขอให้ระมัดระวัง ขับขี่ปลอดภัย เมาไม่ขับ
วันนี้ (26 ธันวาคม 2566) เวลา 12.00 น. ณ บริเวณห้องโถง ชั้น 1 ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรี อวยพรปีใหม่ให้กับประชาชนว่า ช่วงปีใหม่นี้ขอให้ทุกคนพักผ่อนกัน ขอให้เดินทางกลับไปญาติพี่น้องต่างจังหวัดอย่างปลอดภัยและขอให้ระมัดระวังในการเดินทาง ขับขี่อย่างปลอดภัย อย่าดื่มแอลกอฮอล์แล้วขับรถ ขอให้ทุกท่านประสบผลสําเร็จดั่งที่คิดและมีสุขภาพร่างกายแข็งแรง พร้อมกล่าวถึงการพิจารณาขึ้นค่าแรงของคณะกรรมการไตรภาคีว่า จะมีการประชุมอีกครั้งในต้นปีหน้า ภายในเดือนมกราคมกําหนดอัตราใหม่ที่จะพยายามทําให้สูงขึ้น และประกาศใช้ให้ได้ภายในเดือนมีนาคมใหม่อีกรอบหนึ่ง เนื่องจากจําเป็นขึ้นค่าแรงปีละหน ดังนั้นสามารถกลับมาดูได้อีกครั้งหนึ่ง ซึ่งจะต้องมาดูในเรื่องของรายอําเภอ รายอาชีพ เพื่อให้ประชาชนมีชีวิตความเป็นอยู่ที่ดีขึ้น
รัฐบาลไทย-ข่าวทำเนียบรัฐบาล-ธ.ก.ส. เริ่มโอน 26 ธ.ค. นี้ เงินอุดหนุนชาวไร่อ้อยตัดอ้อยสดลด PM 2.5 กว่า 7,100 ล้านบาท
วันอังคารที่ 26 ธันวาคม 2566
26/12/2566
ธ.ก.ส. เริ่มโอน 26 ธ.ค. นี้ เงินอุดหนุนชาวไร่อ้อยตัดอ้อยสดลด PM 2.5 กว่า 7,100 ล้านบาท
ธ.ก.ส. พร้อมจ่ายเงินสนับสนุนเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM 2.5 ฤดูการผลิต 2565/2566 ตามนโยบายรัฐบาลเพื่อจูงใจเกษตรกรในการตัดอ้อยสดเพิ่มมากขึ้น และลดปัญหาการลักลอบเผาอ้อยในพื้นที่ที่มีข้อจํากัด
ธ.ก.ส. พร้อมจ่ายเงินสนับสนุนเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM 2.5 ฤดูการผลิต 2565/2566 ตามนโยบายรัฐบาลเพื่อจูงใจเกษตรกรในการตัดอ้อยสดเพิ่มมากขึ้น และลดปัญหาการลักลอบเผาอ้อยในพื้นที่ที่มีข้อจํากัด โดยเริ่มโอนครั้งที่ 1 ให้แก่เกษตรกรชาวไร่อ้อยกว่า 110,000 ราย วงเงินกว่า 7,100 ล้านบาท ปริมาณอ้อยสดคุณภาพดีกว่า 59 ล้านตัน ในวันที่ 26 ธันวาคม 2566 นี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้โอนเงินโครงการสนับสนุนเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM 2.5 ฤดูการผลิต 2565/2566 ต่อเนื่องเป็นปีที่ 3 สามารถช่วยเหลือเกษตรกรชาวไร่อ้อยไปแล้วกว่า 220,000 ราย เป็นเงินกว่า 14,000 ล้านบาท สําหรับในปีนี้ มติคณะรัฐมนตรี เมื่อวันที่ 4 ธันวาคม 2566 เห็นชอบให้สนับสนุนเกษตรกรชาวไร่อ้อยที่ตัดอ้อยสดคุณภาพดีส่งโรงงานในอัตราไร่ละไม่เกิน 120 บาทต่อตัน เป้าหมายเกษตรกร 200,000 ราย กรอบวงเงิน 7,990.6 ล้านบาท ระยะเวลาดําเนินโครงการ ตั้งแต่ธันวาคม 2566 - เมษายน 2567 และมติคณะกรรมการ ธ.ก.ส. เมื่อวันที่ 20 ธันวาคม 2566 เห็นชอบให้ ธ.ก.ส. ดําเนินโครงการตามมติคณะรัฐมนตรี เพื่อจูงใจให้แก่เกษตรกรชาวไร่อ้อยเก็บเกี่ยวอ้อยสดเพิ่มมากขึ้น ช่วยลดปัญหาการเผา ลดปัญหามลพิษทางอากาศและฝุ่น PM 2.5 โดยจ่ายเงินช่วยเหลือเฉพาะชาวไร่อ้อยที่ตัดอ้อยสดคุณภาพดีส่งโรงงาน ธ.ก.ส. พร้อมจ่ายเงินให้เกษตรกรตามข้อมูลชาวไร่อ้อยที่สํานักงานคณะกรรมการอ้อยและน้ําตาลทราย (สอน.) จัดส่งให้จํานวน 113,597 คน เป็นจํานวนเงิน 7,158,166,722.48 บาท มีปริมาณอ้อยสดคุณภาพดี 59,651,389.354 ตัน
รัฐบาลไทย-ข่าวทำเนียบรัฐบาล-การขยายวงเงินค้ำประกันสินเชื่อโครงการค้ำประกันสินเชื่อ Portfolio Guarantee Scheme ระยะที่ 10
วันอังคารที่ 26 ธันวาคม 2566
26/12/2566
การขยายวงเงินค้ําประกันสินเชื่อโครงการค้ําประกันสินเชื่อ Portfolio Guarantee Scheme ระยะที่ 10
คณะรัฐมนตรีจึงได้มีมติเมื่อวันที่ 26 ธันวาคม 2566 เห็นชอบการทบทวนมติคณะรัฐมนตรีเพื่อขยายวงเงินค้ําประกันสินเชื่อโครงการค้ําประกันสินเชื่อ Portfolio Guarantee Scheme ระยะที่ 10
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่ส่งผลกระทบมาอย่างต่อเนื่องและยาวนาน ทําให้ยังมีผู้ประกอบการที่ได้รับผลกระทบจากสถานการณ์ดังกล่าว โดยเฉพาะผู้ประกอบการวิสาหกิจขนาดกลางและขนาดย่อม (Small and Medium Enterprises : SMEs) ประกอบกับผลกระทบจากสถานการณ์ราคาพลังงานที่ยังมีแนวโน้มผันผวน ส่งผลให้ต้นทุนการผลิตและระดับราคาสินค้าทั่วไปปรับตัวเพิ่มสูงขึ้น ทําให้ผู้ประกอบการ SMEs มีกําไรลดลงและประสบกับปัญหาด้านสภาพคล่อง และยังไม่สามารถเข้าถึงแหล่งเงินทุนในระบบสถาบันการเงินได้อย่างเพียงพอ เนื่องจากสถาบันการเงินยังไม่มั่นใจในการปล่อยสินเชื่อ โดยเห็นว่าผู้ประกอบการมีความเสี่ยงในการชําระหนี้คืนและมีหลักประกันไม่เพียงพอกับความเสี่ยงดังกล่าว ดังนั้น เพื่อให้เป็นการบรรเทาผลกระทบที่เกิดขึ้นคณะรัฐมนตรีจึงได้มีมติเมื่อวันที่ 26 ธันวาคม 2566 เห็นชอบการทบทวนมติคณะรัฐมนตรีเพื่อขยายวงเงินค้ําประกันสินเชื่อโครงการค้ําประกันสินเชื่อ Portfolio Guarantee Scheme ระยะที่ 10 โดยมีสาระสําคัญ ดังนี้
ขยายวงเงินค้ําประกันสินเชื่อเพิ่มอีก 3,250 ล้านบาท จากเดิมวงเงินค้ําประกันสินเชื่อ 50,000 ล้านบาท เป็นวงเงินค้ําประกันสินเชื่อ 53,250 ล้านบาท เพื่อให้เกิดความต่อเนื่องในการช่วยเหลือผู้ประกอบการ SMEs ให้สามารถเข้าถึงแหล่งเงินทุนจากระบบสถาบันการเงินได้มากขึ้น
กระทรวงการคลังคาดว่า การดําเนินการดังกล่าวจะทําให้เกิดความต่อเนื่องในการช่วยเหลือผู้ประกอบการ SMEs และทําให้มีจํานวนผู้ประกอบการ SMEs สามารถเข้าถึงแหล่งเงินทุนจากระบบสถาบันการเงินได้มากขึ้น รวมทั้งยังให้ผู้ประกอบการ SMEs มีสภาพคล่องที่เพียงพอและสามารถดําเนินธุรกิจต่อไปได้ เพื่อบรรเทาและป้องกันความเสี่ยงทางเศรษฐกิจที่อาจเกิดขึ้นในระยะต่อไป
สอบถามข้อมูลเพิ่มเติม
o บรรษัทประกันสินเชื่ออุตสาหกรรมขนาดย่อม โทร. 02 890 9999
รัฐบาลไทย-ข่าวทำเนียบรัฐบาล-​โฆษกรัฐบาลฯ เผยรัฐบาลเดินหน้ามาตรการทำแผนเร่งด่วน Quick win กระตุ้นการส่งออก พร้อมประเมินสถานการณ์ และเสริมขีดความสามารถการแข่งขันผู้ประกอบการ มั่นใจปีหน้าส่งออกขยายตัว
วันอังคารที่ 26 ธันวาคม 2566
26/12/2566
​โฆษกรัฐบาลฯ เผยรัฐบาลเดินหน้ามาตรการทําแผนเร่งด่วน Quick win กระตุ้นการส่งออก พร้อมประเมินสถานการณ์ และเสริมขีดความสามารถการแข่งขันผู้ประกอบการ มั่นใจปีหน้าส่งออกขยายตัว
​โฆษกรัฐบาลฯ เผยรัฐบาลเดินหน้ามาตรการทําแผนเร่งด่วน Quick win กระตุ้นการส่งออก พร้อมประเมินสถานการณ์ และเสริมขีดความสามารถการแข่งขันผู้ประกอบการ มั่นใจปีหน้าส่งออกขยายตัว
วันนี้ (26 ธันวาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า กระทรวงพาณิชย์จัดทําแผนเร่งด่วน (Quick Win) เพื่อผลักดันการส่งออก ภายหลังตัวเลขการส่งออกในช่วง 10 เดือนแรกของปี 2566 ของไทยติดลบ อย่างไรก็ดี สถานการณ์ของไทยถือว่าติดลบน้อยกว่าประเทศอื่น หากเปรียบเทียบกับประเทศโดยรอบ โดยสภาผู้ส่งสินค้าทางเรือแห่งประเทศไทยคาดว่า การส่งออกไทยในปี 2567 จะขยายตัวได้ 1-2% จากปี 2566 ที่ -1.5% ถึง -1% โดยปัจจัยเสี่ยงมาจากทั้งสถานการณ์ความท้าทายทางภูมิรัฐศาสตร์ ทั้งเก่าและใหม่ รวมถึงภาวะเศรษฐกิจโลกที่ชะลอตัว ซึ่งอาจส่งผลต่อภาวะเศรษฐกิจไทยทั้งทางตรงและทางอ้อม
โฆษกประจําสํานักนายกรัฐมนตรี กล่าวว่า รัฐบาล โดยกระทรวงพาณิชย์ ได้จัดทําแผนเร่งด่วน (Quick Win) ผลักดันการส่งออกในช่วง 3 เดือนสุดท้ายของปี 2566 โดยการดําเนินกิจกรรมทั้งในประเทศและต่างประเทศ รวมกว่า 73 กิจกรรม ซึ่งคาดว่าจะช่วยเพิ่มมูลค่าการส่งออกได้กว่า 12,400 ล้านบาท ซึ่ง กระทรวงพาณิชย์ประเมินว่า แนวโน้มการส่งออกในช่วงสุดท้ายของปีจะขยายตัวเป็นบวกอย่างต่อเนื่อง โดยเฉพาะปลายปีที่จะเข้าสู่ช่วงเทศกาลเฉลิมฉลอง อย่างไรก็ตามรัฐบาลยังคงติดตามสถานการณ์และปัจจัยเสี่ยงที่อาจส่งผลกระทบต่อภาคการส่งออกและเศรษฐกิจไทยโดยรวมอย่างต่อเนื่อง
ทั้งนี้ เป็นที่ทราบกันดีว่า การส่งออกมีบทบาทสําคัญต่อเศรษฐกิจไทย โดยไทยเป็นผู้ส่งออกสินค้าเกษตรและอุตสาหกรรมเกษตรที่มีความหลากหลาย มีสัดส่วนการส่งออกเพิ่มขึ้นในหลายรายการ และยังเป็นผู้ผลิตอุตสาหกรรมเทคโนโลยีชั้นกลางในห่วงโซ่อุปทานโลก อาทิ รถยนต์ อุปกรณ์และส่วนประกอบที่สําคัญของภูมิภาค ในขณะที่การส่งออกสินค้าเทคโนโลยีขั้นสูงก็มีแนวโน้มขยายตัวตามการเปลี่ยนผ่านสู่สังคมดิจิทัล
“รัฐบาลเร่งดําเนินการตามแนวทางกําหนดนโยบายของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ซึ่งได้กําหนดให้ทุกหน่วยงานเร่งเดินหน้าดูแลความเดือดร้อนของประชาชน หากช่วยเหลือส่วนไหนได้ ให้ดําเนินการก่อน กระทรวงพาณิชย์จึงได้เร่งเดินหน้าเสริมสร้างขีดความสามารถทางการแข่งขันให้กับผู้ประกอบการ รวมทั้งประเมินสถานการณ์ กําหนดนโยบายให้สอดคล้องกับสถานการณ์ และสามารถรับมือกับความท้าทายในโลกที่เปลี่ยนแปลงอยู่เสมอ ทั้งเพิ่มคุณภาพสินค้า เพิ่มประสิทธิภาพการจัดการ ดูแลเรื่องการขนส่งให้รวดเร็วขึ้น รักษาตลาดเดิม รวมทั้งเปิดตลาดการค้าใหม่ทั่วโลก เพื่อเพิ่มบริมาณ และมูลค่าการส่งออกของไทย” นายชัย กล่าว
รัฐบาลไทย-ข่าวทำเนียบรัฐบาล-นายกฯ บินด่วนตรวจน้ำท่วมนราธิวาส
วันจันทร์ที่ 25 ธันวาคม 2566
25/12/2566
นายกฯ บินด่วนตรวจน้ําท่วมนราธิวาส
นายกฯ บินด่วนตรวจน้ําท่วมนราธิวาส 26 ธันวาคม 2566
วันที่ 25 ธันวาคม 2566 นายเศรษฐา ทวีสิน นายกรัฐมนตรี ห่วงใยสถานการณ์อุทกภัยในพื้นที่จังหวัดภาคใต้โดยเฉพาะจังหวัดนราธิวาส ที่ได้รับรายงานว่าประสบความเดือดร้อนมากที่สุด ดังนั้นในวันพรุ่งนี้ (อังคาร 26 ธันวาคม 2566) หลังประชุมคณะรัฐมนตรีเสร็จสิ้น นายกรัฐมนตรีจะเดินทางไปยังจังหวัดนราธิวาส เพื่อตรวจดูสถานการณ์อุทกภัยและแนวโน้มของสถานการณ์ ความพร้อมในการรับมือของหน่วยงาน แนวทางการบริหารจัดการน้ํา เช่น การระบายน้ํา รวมทั้งปัญหาความเดือดร้อนของประชาชนในพื้นที่ เพื่อที่จะแก้ไขและช่วยเหลือได้ตรงและทันสถานการณ์
อย่างไรก็ตามการลงพื้นที่ในครั้งนี้ นายกรัฐมนตรีไม่ต้องการเพิ่มภาระแก่หน่วยงานและเจ้าหน้าที่ในการต้อนรับใด ๆ โดยให้กําลังทั้งหมดมุ่งไปที่การช่วยเหลือประชาชนและแก้ไขสถานการณ์
รัฐบาลไทย-ข่าวทำเนียบรัฐบาล-R&I คงอันดับความน่าเชื่อถือของไทยที่ A- อยู่ในระดับ “มีเสถียรภาพ” สะท้อนความเชื่อมั่นในการดำเนินงานของรัฐ
วันอังคารที่ 26 ธันวาคม 2566
R&I คงอันดับความน่าเชื่อถือของไทยที่ A- อยู่ในระดับ “มีเสถียรภาพ” สะท้อนความเชื่อมั่นในการดําเนินงานของรัฐ
.....
R&I คงอันดับความน่าเชื่อถือของไทยที่ A- อยู่ในระดับ “มีเสถียรภาพ” สะท้อนความเชื่อมั่นในการดําเนินงานของรัฐ
.
บริษัท Rating and Investment Information, Inc. (R&I) ซึ่งเป็นบริษัทจัดอันดับความน่าเชื่อถือชั้นนําของประเทศญี่ปุ่น เผยแพร่ประกาศคงอันดับความน่าเชื่อถือของประเทศไทย อยู่ที่ A- และคงมุมมองความน่าเชื่อถือของประเทศไทยอยู่ในระดับที่มีเสถียรภาพ โดยมีเหตุผลหลัก ดังนี้
.
1.  เศรษฐกิจไทยฟื้นตัวด้วยการขับเคลื่อนจากภาคเอกชนและภาคการท่องเที่ยวเป็นสําคัญ อีกทั้งรัฐบาลยังมีมาตรการเชิงรุกต่าง ๆ ในการสนับสนุนการพัฒนาอุตสาหกรรมหลักและสร้างโครงสร้างพื้นฐานทางเศรษฐกิจและสภาพแวดล้อมทางธุรกิจเพื่อดึงดูดการลงทุนจากต่างประเทศ ตลอดจนสร้างการเติบโตทางเศรษฐกิจของประเทศในระยะปานกลางถึงระยะยาว
2. แม้การขาดดุลทางการคลังจะอยู่ในระดับสูงกว่าช่วงก่อนเกิดวิกฤตของโควิด-19 แต่ R&I เชื่อว่ารัฐบาลจะสามารถบริหารจัดการภาระหนี้สาธารณะให้อยู่ในระดับที่เหมาะสมตาม พ.ร.บ.วินัยการเงินการคลังของรัฐ พ.ศ. 2561 ได้
3.  ภาคการเงินต่างประเทศมีความแข็งแกร่ง โดยคาดว่า ดุลบัญชีเดินสะพัดปี 2566 จะกลับมาเกินดุลและทุนสํารองระหว่างประเทศยังคงอยู่ในระดับสูง
.
ทั้งนี้ ประเด็นที่ R&I สนใจและจะติดตามอย่างใกล้ชิด คือ “แนวทางการดําเนินนโยบายของรัฐบาลเพื่อรักษาเสถียรภาพทางการคลังและการขยายฐานภาษี” เนื่องจากการลดลงของอัตราการเกิดและการเพิ่มขึ้นของประชากรสูงอายุอาจส่งผลต่อการเติบโตทางเศรษฐกิจและภาระงบประมาณของประเทศในระยะยาว
.
อ่านเพิ่มเติม >> https://www.thaigov.go.th/news/contents/details/76465
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกรัฐมนตรีร่วมกิจกรรมสื่อมวลชนสัมพันธ์ เผยจะทำให้เกิดบรรยากาศเป็นแบบนี้ทุกปี ย้ำที่ผ่านมาตั้งใจทำงานเพื่อความเป็นอยู่ที่ดีของประชาชน ขอโทษหากทำอะไรที่ไม่เหมาะสม
วันจันทร์ที่ 25 ธันวาคม 2566
25/12/2566
นายกรัฐมนตรีร่วมกิจกรรมสื่อมวลชนสัมพันธ์ เผยจะทําให้เกิดบรรยากาศเป็นแบบนี้ทุกปี ย้ําที่ผ่านมาตั้งใจทํางานเพื่อความเป็นอยู่ที่ดีของประชาชน ขอโทษหากทําอะไรที่ไม่เหมาะสม
นายกรัฐมนตรีร่วมกิจกรรมสื่อมวลชนสัมพันธ์ เผยจะทําให้เกิดบรรยากาศเป็นแบบนี้ทุกปี ย้ําที่ผ่านมาตั้งใจทํางานเพื่อความเป็นอยู่ที่ดีของประชาชน ขอโทษหากทําอะไรที่ไม่เหมาะสม
วันนี้ (25 ธันวาคม 2566) เวลา 18.00 น. ณ สนามหญ้าหน้าตึกไทยคู่ฟ้า ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ร่วมกิจกรรมสื่อมวลชนสัมพันธ์ โดยมี นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ นายสมศักดิ์ เทพสุทิน รองนายกรัฐมนตรี นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ นางพวงเพ็ชร ชุนละเอียด รัฐมนตรีประจําสํานักนายกรัฐมนตรี คณะโฆษกประจําสํานักนายกรัฐมนตรี และสื่อมวลชนเข้าร่วมกิจกรรม
ตัวแทนสื่อมวลชนกล่าวแสดงความรู้สึกว่า ตลอดระยะเวลา 3 เดือนที่ผ่านมีความภูมิใจ ตามที่นายกรัฐมนตรีได้กล่าวไปจะทํางานไม่รู้จักเหน็ดเหนื่อย พร้อมกล่าวขอบคุณนายกรัฐมนตรีและคณะรัฐมนตรีทุกท่านที่ให้ความเป็นกันเอง และเป็นมิตรกับสื่อมวลชน ในนามของสื่อมวลชนทุกคนขอฝากความในใจว่า หากมีอะไรหนักนิดเบาหน่อย หรืออาจจะมีคําถามอะไรที่อาจจะไม่ตรงใจ ต้องขออภัยไว้ ณ ที่นี้ สุดท้ายนี้ก่อนที่จะก้าวเข้าสู่ปีมะโรง 2567 เป็นปีมังกรทอง ขออวยพรให้ท่านนายกฯ และรัฐมนตรีทุกท่าน ทํางานเพื่อประเทศชาติต่อไป
นายกรัฐมนตรีกล่าวว่า ขอใช้โอกาสนี้ที่มาร่วมสังสรรค์กัน และโชคดีมากที่วันนี้อากาศดี อย่างที่เห็นว่าไม่ได้จัดงานมาหลายปีแล้ว โดยจะพยายามทําให้เกิดบรรยากาศแบบนี้ทุก ๆ ปี ส่วนเรื่องคําถาม คําตอบ เรื่องที่อยู่ด้วยกันมากว่า 3 เดือน ถ้าเกิดมีอะไรที่พูดจาไม่เหมาะสม ชักสีหน้าหรือแสดงอะไรที่ไม่เหมาะไม่ควร ขออภัยไว้ ณ ที่นี้ด้วย ตนเองคือคนเหมือนกัน ทํางานก็มีเหนื่อยบ้าง แต่จริง ๆ แล้วไม่ได้คิดอะไร สื่อมวลชนทุกคนก็คงอยากให้บ้านเมืองเดินไปข้างหน้าเช่นเดียวกับรัฐบาล รวมถึงรัฐมนตรีทุกคนทุกพรรคที่มากันวันนี้ไม่ได้แบ่งแยก ไม่ได้มีการแตกแยกอะไรทั้งสิ้น และมีการพูดคุยกันหารือกันเสมอ ก็มีทั้งเรื่องที่เห็นด้วยและไม่เห็นด้วย รัฐบาลมี 314 เสียง เพื่อจุดมุ่งหมายเดียวกัน ไม่ได้มาเล่นการเมือง แต่มาเพื่อยกระดับความเป็นอยู่ของพี่น้องประชาชนคนไทยทุกคนให้ดีขึ้น เพื่อส่งต่ออนาคตที่ดีให้กับลูกหลานของพวกเราทุกคนต่อไป
สําหรับบรรยากาศภายในงานเป็นไปด้วยความอบอุ่นและเป็นกันเอง โดยเมื่อนายกฯ มาถึง ได้ไปลงทะเบียนเข้าร่วมงาน จากนั้นเดินเยี่ยมชมบูธอาหารต่าง ๆ พร้อมลองชิมอาหาร เช่น ข้าวหมูแดง ข้าวมันไก่ กระเพาะปลา หมูสะเต๊ะ เป็นต้น ระหว่างร่วมกิจกรรมนายกฯ ได้ลองใส่คาดผมกวางเรนเดียร์และยกมือทําท่ากวางอย่างอารมณ์ดี ก่อนเดินขึ้นตึกไทยคู่ฟ้า ไปเปลี่ยนชุดเป็นเสื้อสีเขียว กางเกงสีแดง แจ็คเก็ตสีเขียวขี้ม้า มาร่วมถ่ายรูปและร่วมกิจกรรมกับสื่อมวลชนอย่างอารมณ์ดี
รัฐบาลไทย-ข่าวทำเนียบรัฐบาล-SME D Bank มอบของขวัญปีใหม่ 2567 ติดปีกเอสเอ็มอีไทยเติบโตยั่งยืน จัดเต็ม ‘SME D มีแต่ได้’ เติมทุนคู่พัฒนา มูลค่ากว่า 4 หมื่นบาทต่อราย
วันอังคารที่ 26 ธันวาคม 2566
26/12/2566
SME D Bank มอบของขวัญปีใหม่ 2567 ติดปีกเอสเอ็มอีไทยเติบโตยั่งยืน จัดเต็ม ‘SME D มีแต่ได้’ เติมทุนคู่พัฒนา มูลค่ากว่า 4 หมื่นบาทต่อราย
SME D Bank มอบของขวัญปีใหม่ 67 จัดแคมเปญ ‘SME D มีแต่ได้’ มอบสุขเติมทุนคู่พัฒนา ติดปีกเอสเอ็มอีไทยเติบโตยั่งยืน มูลค่ารวมกว่า 4 หมื่นบาทต่อราย
SME D Bank ธนาคารเพื่อเอสเอ็มอีไทย มอบของขวัญปีใหม่ 67 จัดแคมเปญ ‘SME D มีแต่ได้’ มอบสุขเติมทุนคู่พัฒนา ติดปีกเอสเอ็มอีไทยเติบโตยั่งยืน มูลค่ารวมกว่า 4 หมื่นบาทต่อราย ทั้งฟรีค่าประเมินหลักทรัพย์ค้ําประกัน ฟรีโปรแกรมยกระดับธุรกิจ และฟรีชุดของขวัญ พร้อมมาตรการเสริมดูแลแก้ปัญหาหนี้อย่างยั่งยืนให้เอสเอ็มอีไทย แจ้งความประสงค์ภายใน ม.ค. 67
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยถึงมาตรการของขวัญของ SME D Bank ว่า เนื่องในโอกาสเทศกาลปีใหม่ 2567 SME D Bank ในฐานะสถาบันการเงินเฉพาะกิจของรัฐ จัดของขวัญปีใหม่ให้ผู้ประกอบการเอสเอ็มอีคว้าโอกาสธุรกิจเติบโตอย่างยั่งยืน ผ่านแคมเปญ ‘SME D มีแต่ได้’ มอบสุข ทั้งด้านเติมทุนคู่ด้านพัฒนา มูลค่ารวมกว่า 40,000 บาท ได้แก่
มาตรการที่ 1 “ผ่อนดี มีให้” ได้ฟรีชุดของขวัญ มูลค่า 1,000 บาทต่อราย จากสุดยอดเอสเอ็มอีไทย สําหรับลูกค้าที่ผ่อนชําระดีย้อนหลังรวม 24 เดือนต่อเนื่อง พร้อมให้สิทธิ์ลดชําระค่างวด สูงสุด 40% นานสูงสุด 4 เดือน เพื่อเพิ่มสภาพคล่อง
มาตรการที่ 2. “เติมทุน” ได้ฟรีค่าประเมินหลักทรัพย์ค้ําประกัน มูลค่าสูงสุด 30,000 บาทต่อราย เมื่ออนุมัติและใช้วงเงินสินเชื่อ ตั้งแต่ 1 ล้านบาทขึ้นไป โดยจัดเตรียมสินเชื่ออัตราดอกเบี้ยต่ําพิเศษไว้รองรับ ครอบคลุมทุกกลุ่มธุรกิจ วงเงินกู้สูงสุด 50 ล้านบาท อัตราดอกเบี้ยเริ่มต้น 2.99% ต่อปี ผ่อนชําระนานสูงสุด 15 ปี และปลอดชําระเงินต้นสูงสุด 24 เดือน นําไปใช้ได้ทั้งลงทุน ขยาย ปรับปรุง หมุนเวียน เสริมสภาพคล่อง หรือรีไฟแนนซ์
มาตรการที่ 3. “เสริมแกร่ง” ได้ฟรีโปรแกรมพัฒนา มูลค่าสูงสุด 10,000 บาทต่อราย ช่วยยกระดับธุรกิจสู่ยุคดิจิทัล เช่น ระบบจัดการบัญชี ระบบบริหารธุรกิจสําเร็จรูป MINI ERP เป็นต้น และบริการปรึกษาแบบเจาะลึก Exclusive D-Coach
นอกจากนั้น ยังมีมาตรการที่ 4. ดูแลเอสเอ็มอีกลุ่มเปราะบางช่วยเหลือแก้ปัญหาหนี้อย่างยั่งยืน แบ่งเป็น 2 ข้อ ได้แก่ “พัก ลด จบไว” ช่วยเหลือปรับวงเงินการผ่อนชําระ ลดเงินต้น ปรับโครงสร้าง เพิ่มความยืดหยุ่นให้ธุรกิจ ตามความสามารถของกิจการ และ “ปิด ปรับ เปลี่ยน” ช่วยผู้ประกอบการเอสเอ็มอีที่ได้ผลกระทบอย่างรุนแรงจากวิกฤตโควิด-19 (รหัส 21) ยกดอกเบี้ยคงค้างให้ทั้งหมด เมื่อชําระตามเงื่อนไขของธนาคาร หรือปิดบัญชี ลดดอกเบี้ยค้างให้ 100%
ลูกค้าธนาคารและผู้ประกอบการเอสเอ็มอีแจ้งรับแคมเปญ ‘SME D มีแต่ได้’ ภายในเดือนมกราคม 2567 ผ่านช่องทางต่าง ๆ เช่น เว็บไซต์ SME D Bank (https://www.smebank.co.th/), LINE Official Account : SME Development Bank และสาขา SME D Bank ทั่วประเทศ เป็นต้น สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-รมว.ดีอี ให้การต้อนรับ ผู้แทนจาก Microsoft หารือความร่วมมือในการดำเนินงานร่วมกัน
วันจันทร์ที่ 25 ธันวาคม 2566
รมว.ดีอี ให้การต้อนรับ ผู้แทนจาก Microsoft หารือความร่วมมือในการดําเนินงานร่วมกัน
รมว.ดีอี ให้การต้อนรับ ผู้แทนจาก Microsoft หารือความร่วมมือในการดําเนินงานร่วมกัน
วันนี้ (25 ธันวาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลฯให้การต้อนรับ และร่วมหารือกับคณะผู้แทนบริษัท Microsoft ในโอกาสขอเข้าพบ นําโดย นางสาวชนิกานต์ โปรณานันท์ ตําแหน่ง Deputy Managing Director (Public Sector and Education), Microsoft คืบหน้าการดําเนินงานความร่วมมือระหว่างบริษัท Microsoft และกระทรวงฯ ภายใต้บันทึกความเข้าใจระหว่างกระทรวงดิจิทัลเพื่อเศรษฐกิจและสังคมกับบริษัทไมโครซอฟท์ ประเทศไทย จํากัด รวมถึงหารือในประเด็นการจัดทําแผนงานสําหรับการดําเนินงานร่วมกันในอนาคตตามขอบเขตความร่วมมือของบันทึกความเข้าใจฉบับดังกล่าวฯ เพื่อให้ดําเนินการได้อย่างมีประสิทธิภาพ โดยมี นายสุทธิเกียรติ วีระกิจพานิชที่ปรึกษารัฐมนตรีว่าการกระทรวงดิจิทัลฯ นายวัลลภ รุจิรากร เลขานุการรัฐมนตรีฯ และคณะทํางานพร้อมด้วยผู้บริหารหน่วยงานในสังกัด และผู้ที่เกี่ยวข้องเข้าร่วม ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม
______________________________
รัฐบาลไทย-ข่าวทำเนียบรัฐบาล-เปิดแคมเปญ 3D “Drink Don’t Drive” ขับไม่ดื่ม ดื่มไม่ขับ ลดการสูญเสียจากอุบัติเหตุ
วันอังคารที่ 26 ธันวาคม 2566
เปิดแคมเปญ 3D “Drink Don’t Drive” ขับไม่ดื่ม ดื่มไม่ขับ ลดการสูญเสียจากอุบัติเหตุ
.....
เปิดแคมเปญ 3D “Drink Don’t Drive” ขับไม่ดื่ม ดื่มไม่ขับ ลดการสูญเสียจากอุบัติเหตุ
.
กระทรวงสาธารณสุข ประกาศนโยบาย 3 D “Drink  Don’t Drive” รณรงค์ขับไม่ดื่ม ดื่มไม่ขับ หลังพบสถิติอุบัติเหตุทางถนนในช่วงเทศกาลปีใหม่ 2566 (29 ธ.ค. 65 – 4 ม.ค. 66) ที่ผ่านมา จํานวนคดีอุบัติเหตุกว่า 96% หรือประมาณ 8,567 คดี เป็นคดีขับรถขณะเมาสุรา ซึ่งถือว่าเป็นตัวเลขที่สูงและอันตรายมาก
.
ดังนั้นในช่วงเทศกาลปีใหม่ 2567 ต่อเนื่องไปตลอดทั้งปีนับจากนี้ รัฐบาลได้มีนโยบายรณรงค์ลดอัตราการเกิดอุบัติเหตุจากการดื่มสุราหรือเครื่องดื่มแอลกอฮอล์แล้วขับขี่ยานพาหนะต่าง ๆ ลงให้ได้มากที่สุด เพื่อลดความสูญเสียบนท้องถนน
.
เน้นย้ําให้คณะกรรมการควบคุมเครื่องดื่มแอลกอฮอล์จังหวัด ทํางานเชิงรุก บังคับใช้กฎหมายอย่างจริงจัง หากพบการจําหน่ายเครื่องดื่มแอลกอฮอล์ให้เด็กอายุต่ํากว่า 20 ปี, ขายสุราในสถานที่และเวลาห้ามขาย ให้ลงโทษผู้กระทําผิดอย่างเคร่งครัด นอกจากนี้ ยังมอบหมายให้เจ้าหน้าที่สาธารณสุข และ อสม. ร่วมกับหน่วยงานในพื้นที่ ตั้งด่านชุมชน ประเมินสภาวะมึนเมา หากพบว่ามีการดื่ม หรือมีอาการมึนเมา ให้พักคอยจนกว่าจะอยู่ในสภาวะปกติก่อน เพื่อลดความเสี่ยงของการเกิดอุบัติเหตุ พร้อมมอบชุดอุปกรณ์แก้อาการง่วงนอนในขณะขับรถ 300,000 ชิ้น เพื่อสนับสนุนจุดพักและจุดตรวจตลอดเส้นทางการเดินทางในช่วงปีใหม่ทั่วประเทศ
.
อ่านเพิ่มเติม คลิก https://www.thaigov.go.th/news/contents/details/76457
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ครม.เห็นชอบ ขยายกำหนดเวลายื่นแบบรายการแสดงการส่งเงินสมทบและการนำส่งเงินสมทบผ่านระบบอิเล็กทรอนิกส์ (e-Payment) ตั้ง ม.ค 67 – ธ.ค. 67 เริ่ม 1 ม.ค. เป็นต้นไป
วันอังคารที่ 26 ธันวาคม 2566
26/12/2566
​ครม.เห็นชอบ ขยายกําหนดเวลายื่นแบบรายการแสดงการส่งเงินสมทบและการนําส่งเงินสมทบผ่านระบบอิเล็กทรอนิกส์ (e-Payment) ตั้ง ม.ค 67 – ธ.ค. 67 เริ่ม 1 ม.ค. เป็นต้นไป
​ครม.เห็นชอบ ขยายกําหนดเวลายื่นแบบรายการแสดงการส่งเงินสมทบและการนําส่งเงินสมทบผ่านระบบอิเล็กทรอนิกส์ (e-Payment) ตั้ง ม.ค 67 – ธ.ค. 67 เริ่ม 1 ม.ค. เป็นต้นไป
วันที่ 26 ธันวาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีติเห็นชอบร่างประกาศกระทรวงแรงงาน เรื่อง ขยายกําหนดเวลายื่นแบบรายการแสดงการส่งเงินสมทบและการนําส่งเงินสมทบผ่านระบบอิเล็กทรอนิกส์ (e-Payment) พ.ศ. .... ตามที่กระทรวงแรงงานเสนอ โดยขยายกําหนดเวลา กรณีนายจ้างยื่นแบบรายการแสดงการส่งเงินสมทบและการนําส่งเงินสมทบตามมาตรา 47 แห่งพระราชบัญญัติประกันสังคม พ.ศ. 2533 ซึ่งแก้ไขเพิ่มเติม โดยพระราชบัญญัติประกันสังคม (ฉบับที่ 4) พ.ศ. 2558 โดยผ่านระบบอิเล็กทรอนิกส์ (e-Payment) ออกไปอีก 7 วันทําการนับแต่วันที่พ้นกําหนดวันที่ 15 ของเดือนถัดจากเดือนที่มีการหักเงินสมทบไว้ สําหรับการยื่นแบบรายการแสดงการส่งเงินสมทบและการนําส่งเงินสมทบไว้สําหรับการยื่นแบบรายการแสดงการส่งเงินสมทบและการนําส่งเงินสมทบ สําหรับค่าจ้างตั้งแต่เดือนมกราคม 2567 ถึงเดือนธันวาคม 2567 เป็นระยะเวลา 12 เดือน โดยให้มีผลใช้บังคับตั้งแต่วันที่ 1 มกราคม 2567 เป็นต้นไป
รัฐบาลไทย-ข่าวทำเนียบรัฐบาล-คณะรัฐมนตรีมีมติเห็นชอบการเปิดตลาดนำเข้านมผงขาดมันเนย นมและครีม ปี 2566 เพิ่มเติม
วันอังคารที่ 26 ธันวาคม 2566
26/12/2566
คณะรัฐมนตรีมีมติเห็นชอบการเปิดตลาดนําเข้านมผงขาดมันเนย นมและครีม ปี 2566 เพิ่มเติม
คณะรัฐมนตรีมีมติเห็นชอบการเปิดตลาดนําเข้านมผงขาดมันเนย นมและครีม ปี 2566 เพิ่มเติม
นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (26 ธันวาคม 2566) มีมติเห็นชอบการเปิดตลาดนําเข้านมผงขาดมันเนย นมและครีม ปี 2566 เพิ่มเติม ตามที่ กระทรวงเกษตรและสหกรณ์เสนอ ดังนี้
1. เห็นชอบในการอนุมัติเปิดตลาดนําเข้านมผงขาดมันเนย ปี 2566 เพิ่มเติม ปริมาณ 10,031.55 ตัน ในอัตราภาษีร้อยละ 5 ตามติคณะกรรมการโคนมและผลิตภัณฑ์นม (คณะกรรมการโคนมฯ) ในการประชุมครั้งที่ 3/2566 เมื่อวันที่ 12 กันยายน 2566 และเนื่องจากการขอโควตานําเข้านมผงขาดมันเนย ปี 2566 เพิ่มเติม เป็นการพิจารณาจัดสรรให้กับผู้ประกอบการตามความจําเป็นและเดือดร้อนจากการขาดแคลนวัตถุดิบที่ใช้ในการผลิตจึงให้ยกเว้นการจัดสรรโควตาตามสัดส่วนผู้ประกอบการ ตามมติคคณะรัฐมนตรีเมื่อวันที่ 29 พฤศจิกายน 2548
2. เห็นชอบในการเปิดตลาดนําเข้านมและครีม ปี 2566 เพิ่มเติม ปริมาณ 700.18 ตัน ในอัตราภาษี ร้อยละ 20 ตามมติคณะกรรมการโคนมฯ ในการประชุม ครั้งที่ 3/2566 เมื่อวันที่ 12 กันยายน 2566
3. มอบหมายให้คณะกรรมการโคนมฯ เป็นผู้บริหารการจัดสรรโควตานําเข้านมผงขาดมันเนย นมและครีม ปี 2566 เพิ่มเติมดังกล่าวให้กับผู้ประกอบการตามความจําเป็นและเดือดร้อนจากการขาดแคลนวัตถุดิบที่ใช้ในการผลิต โดยต้องนําเข้าให้แล้วเสร็จภายในวันที่ 31 ธันวาคม 2566 และต้องไม่กระทบต่อมาตรการและปริมาณการรับซื้อน้ํานมดิบจากเกษตรกรและเดือดร้อนจากการขาดแคลนวัตถุดิบที่ใช้ในการผลิต
ทั้งนี้ การขอเปิดตลาดนําเข้าเพิ่มเติมสําหรับสินค้านมที่กระทรวงเกษตรและสหกรณ์เสนอในครั้งนี้เป็นการช่วยเหลือผู้ประกอบการให้มีวัตถุดิบเพียงพอต่อการผลิตผลิตภัณฑ์นม เพื่อไม่ให้สินค้าขาดตลาด ซึ่งจะไม่ส่งผลกระทบต่อมาตรการและปริมาณการรับซื้อน้ํานมดิบจากเกษตรกรในประเทศ เนื่องจากได้มีการจัดทําบันทึกข้อตกลงการซื้อขายน้ํานมดิบระหว่างองค์กรเกษตรกรโคนมและผู้ประกอบการไว้แล้ว
รัฐบาลไทย-ข่าวทำเนียบรัฐบาล- รมว.กห.สั่งการให้กองทัพในพื้นที่ภาคใต้ ทั้งกองทัพบกและกองทัพเรือรวมทั้งกองทัพอากาศ เข้าช่วยเหลือพี่น้องประชาชนในสถานการณ์น้ำท่วมอย่างเร่งด่วน
วันอังคารที่ 26 ธันวาคม 2566
รมว.กห.สั่งการให้กองทัพในพื้นที่ภาคใต้ ทั้งกองทัพบกและกองทัพเรือรวมทั้งกองทัพอากาศ เข้าช่วยเหลือพี่น้องประชาชนในสถานการณ์น้ําท่วมอย่างเร่งด่วน
รมว.กห.สั่งการให้กองทัพในพื้นที่ภาคใต้ ทั้งกองทัพบกและกองทัพเรือรวมทั้งกองทัพอากาศ เข้าช่วยเหลือพี่น้องประชาชนในสถานการณ์น้ําท่วมอย่างเร่งด่วน
นายจิรายุ ห่วงทรัพย์โฆษกกระทรวงกลาโหมฝ่ายการเมืองกล่าวว่ารัฐมนตรีว่าการกระทรวงกลาโหมนายสุทิน คลังแสงได้สั่งการให้กองทัพในพื้นที่ภาคใต้ ทั้งกองทัพบกและกองทัพเรือรวมทั้งกองทัพอากาศ เข้าช่วยเหลือพี่น้องประชาชนในสถานการณ์น้ําท่วมอย่างเร่งด่วนหลังสถานการณ์ฝนตกหนักอย่างต่อเนื่อง ทําให้เกิดน้ําท่วมฉับพลันใน พื้นที่ หลายจังหวัดโดยเฉพาะที่อําเภอระแงะ จังหวัดนราธิวาส ระดับน้ําท่วมสูงสุดในรอบ 50 ปี ซึ่งทหารได้เร่งอพยพเด็กและคนชราออกจากบ้าน โดย ชุดเคลื่อนที่เร็ว ทหารพรานกรมทหารพรานที่ 45 ได้นํายานพาหนะ ฝ่ากระแสน้ําที่ไหลเชี่ยว เข้าไปช่วยเหลืออพยพชาวบ้าน ในหมู่บ้านไทย หมู่ 3 ตําบลตันหยงมัส อําเภอระแงะ จังหวัดนราธิวาส หลังจากระดับน้ําท่วมเพิ่มสูงกว่า 1 เมตร
โดยให้บูรณาการร่วมกับหน่วยงานอื่นๆอาทิ กอรมน และ ศอบต.กระทรวงมหาดไทย และกระทรวงอื่นๆ
ทั้งนี้กองทัพบกและกองทัพเรือได้เข้าช่วยเหลือพี่น้องประชาชนในพื้นที่โดยการตั้งศูนย์อํานวยการ อพยพและส่งชุด เคลื่อนที่เร็วทางเรือ และกองทัพอากาศให้สํารวจพื้นที่ที่อาจยังมีประชาชนตกค้างตามบ้านเรือน จนกว่าสถานการณ์จะคลี่คลายไปจนถึงการฟื้นฟูหลังน้ําลดอีกด้วย
พี่น้องประชาชนที่ประสบเหตุหรือได้รับความเดือดร้อนจากสถานการณ์อุทกภัยในหลายพื้นที่จังหวัดภาคใต้
สามารถติดต่อขอรับการช่วยเหลือผ่านศูนย์บรรเทาสาธารณภัย กองทัพภาคที่ ๔ โทรศัพท์ ๐๗๕-๓๘๓๔๐๕, พื้นที่ ๔ อําเภอของ จ.สงขลาติดต่อได้ที่ศูนย์บรรเทาสาธารณภัยมณฑลทหารบกที่ ๔๒ โทรศัพท์ ๐๗๔-๖๘๖๖๘๕ และในพื้นที่ ๓ จังหวัดชายแดนภาคใต้ ติดต่อศูนย์บรรเทาสาธารณภัยมณฑลทหารบกที่ ๔๖ โทรศัพท์
๐๗๓-๓๔๐๑๔๑-๕ ต่อ ๔๓๐๑๑ หรือติดต่อหน่วยทหารในพื้นที่ ได้ตลอด ๒๔ ชั่วโมง
.......................................
ศูนย์ประชาสัมพันธ์กองทัพบก โดยทีมโฆษกกองทัพบก, ๒๕ ธันวาคม ๒๕๖๖
รัฐบาลไทย-ข่าวทำเนียบรัฐบาล-นายกฯ สั่งการกระทรวงเกษตรฯ-มหาดไทย เร่งระบายน้ำ-ช่วยเหลือพี่น้องประชาชนที่ได้รับผลกระทบจากอุทกภัย จ.ยะลา และจ.นราธิวาส กำชับเฝ้าระวังสถานการณ์ระดับน้ำตลอด 24 ชั่วโมง
วันจันทร์ที่ 25 ธันวาคม 2566
25/12/2566
นายกฯ สั่งการกระทรวงเกษตรฯ-มหาดไทย เร่งระบายน้ํา-ช่วยเหลือพี่น้องประชาชนที่ได้รับผลกระทบจากอุทกภัย จ.ยะลา และจ.นราธิวาส กําชับเฝ้าระวังสถานการณ์ระดับน้ําตลอด 24 ชั่วโมง
นายกฯ สั่งการกระทรวงเกษตรฯ-มหาดไทย เร่งระบายน้ํา-ช่วยเหลือพี่น้องประชาชนที่ได้รับผลกระทบจากอุทกภัย จ.ยะลา และจ.นราธิวาส กําชับเฝ้าระวังสถานการณ์ระดับน้ําตลอด 24 ชั่วโมง
วันที่ 25 ธันวาคม 2566 นายชัย วัชรงค์ โฆษกประจําสํานักนายกรัฐมนตรีเผยว่า เนื่องจากสถานการณ์อุทกภัยในพื้นที่จังหวัดยะลา และจังหวัดนราธิวาส ซึ่งเป็นผลเกิดจากฝนตกชุกในช่วงเวลาเวลาสองสัปดาห์นี้ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ห่วงใยในความปลอดภัยของประชาชนที่ได้รับผลกระทบจากสถานการณ์อุทกภัย ได้สั่งการให้กระทรวงเกษตรและสหกรณ์เร่งระบายน้ําออกจากพื้นที่ และสั่งการให้กระทรวงมหาดไทยโดยกรมป้องกันและบรรเทาสาธารณภัยเร่งช่วยเหลือพี่น้องประชาชนที่ได้รับผลกระทบ รวมถึงให้เฝ้าระวังสถานการณ์ระดับน้ําตลอด 24 ชั่วโมง เพื่อให้ความช่วยเหลือประชาชนอย่างทันท่วงที
“ทั้งนี้ ขอให้ประชาชนและผู้ที่เกี่ยวข้องในพื้นที่ ได้ติดตามข้อมูลข่าวสารสภาวะอากาศอย่างใกล้ชิด และสามารถแจ้งความช่วยเหลือหากได้รับความเดือดร้อนจากอุทกภัย ได้ที่สายด่วนนิรภัย 1784 ตลอด 24 ชั่วโมง” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-นายกฯ เผย เตรียมแจกข้าวพันธุ์ใหม่คุณภาพดีให้เกษตรกร กำชับกระทรวงเกษตรทำความเข้าใจ ชี้แจงให้ ปชช.สบายใจเรื่องคุณภาพข้าวไทย
วันอังคารที่ 26 ธันวาคม 2566
26/12/2566
นายกฯ เผย เตรียมแจกข้าวพันธุ์ใหม่คุณภาพดีให้เกษตรกร กําชับกระทรวงเกษตรทําความเข้าใจ ชี้แจงให้ ปชช.สบายใจเรื่องคุณภาพข้าวไทย
นายกฯ เผย เตรียมแจกข้าวพันธุ์ใหม่คุณภาพดีให้เกษตรกร กําชับกระทรวงเกษตรทําความเข้าใจ ชี้แจงให้ ปชช.สบายใจเรื่องคุณภาพข้าวไทย
วันนี้ (26 ธันวาคม 2566) เวลา 12.00 น. ณ บริเวณห้องโถง ชั้น 1 ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า ระยะเวลา 1 เดือนที่ผ่านมา มีข่าวว่ากําลังการผลิตข้าวต่อไร่ของเกษตรกรไทยลดลง จึงสั่งการให้เตรียมข้าวพันธุ์ใหม่คุณภาพดี โดยให้กระทรวงเกษตรและสหกรณ์เตรียมเมล็ดข้าวพันธุ์เพื่อแจกจ่ายให้กับเกษตรกรก่อนถึงฤดูกาลปลูกข้าวนาปีในปีหน้า ทั้งนี้ กระทรวงเกษตรและสหกรณ์ แม้จะทํางานไว้เยอะ แต่ยังไม่มีการชี้แจง ซึ่งภายในเดือนหน้านี้จะมีการประกาศข้าวพันธุ์ใหม่อีกหลายพันธุ์ และนําเกษตรแม่นยํามาใช้ด้วยการใช้ปุ๋ยให้ตรงสูตร เพื่อเพิ่มผลการผลิตข้าวในระยะสั้น ทั้งนี้ ได้สั่งการให้กระทรวงเกษตรฯ นําใบชี้แจงให้กับประชาชนได้รับทราบเพื่อให้ประชาชนเกิดความสบายใจว่าข้าวของไทยผลิตผลไม่ได้ต่ํามากนัก ขณะเดียวกัน ที่ประชุมคณะรัฐมนตรีโดยกระทรวงเกษตรฯ และกระทรวงการคลัง ได้ขยายระยะเวลาการให้สิทธิประโยชน์ทางภาษีให้กับการบริจาคเงิน หรือทรัพย์สินให้กับกองทุน เพื่อความเสมอภาคทางด้านการศึกษา โดยช่วยเหลือเด็กที่หลุดออกนอกระบบนอกระบบการศึกษาการศึกษาให้กลับเข้ามาสู่ในระบบ